વર્તમાનમાં કમ્પ્યૂટર-મોબાઈલ વિના કામ કરવાનું લગભગ અશક્ય છે. કલાકો સુધી કમ્પ્યૂટર સામે બેસી રહેવાથી કે મોબાઈલનો સતત ઉપયોગ કરવાથી સૌથી વધુ નુકસાન આંખોને થાય છે. તેનાથી આંખોની સુંદરતા બગડવાની સાથે ચશ્માં આવવાં, ડ્રાયનેસ ફિલ થવું જેવી સમસ્યાઓ સર્જાય છે. આંખોની સુંદરતા જાળવી રાખવા માટે ટિપ્સ આપતા આઈ સ્પેશ્યિાલિસ્ટ ડૉ. ઉર્મિત શાહ કહે કે, “સતત ગેઝેટ્સના વપરાશથી આંખો નબળી પડે છે. કમ્પ્યૂટર પર કામ કરવાથી આંખોને થાક લાગવો, ધૂંધળું દેખાવું, માથાનો દુખાવો અને આંખોની આસપાસ ડાર્ક સર્કલ્સ પણ થાય છે. ડ્રાઈ આઈ સિન્ડ્રોમ પણ થઈ શકે, જેથી આંખોની કાળજી લેવી જરૂરી છે.”